
DR 31.10.2011 69 

 
Dato' Seri Douglas Unggah Embas: Terima kasih kepada Yang Berhormat.  

Mengikut makluman yang kita dapati di kementerian, kita tidak ada memberi konsesi 
kepada mana-mana syarikat untuk mengeruk sungai seperti yang disebutkan oleh Yang 
Berhormat iaitu Kementerian Sumber Asli dan Alam Sekitar. 

Untuk makluman Dewan yang mulia ini, dunia telah pun menyaksikan banjir 
besar dan beberapa peristiwa ekstrem di beberapa buah negara seperti Thailand, 
Amerika Syarikat, Australia, China dan Pakistan. Malaysia juga berlaku banjir-banjir 
besar. Semua peristiwa ini telah dikaitkan dengan fenomena perubahan iklim. Bagi 
negara kita, kita telah merancang pelbagai program adaptasi khasnya program 
rancangan tambatan banjir. 

Berhubung dengan isu jajaran lencongan banjir di Kampung Jawa yang 
dibangkitkan oleh Yang Berhormat Sekijang. Untuk makluman Yang Berhormat, dua 
mesyuarat telah diadakan dan juga dihadiri oleh Yang Berhormat sendiri yang 
dipengerusikan oleh saya. Sukacita dimaklumkan bahawa JPS sedang mengenal pasti 
lencongan alternatif seperti yang dicadangkan oleh Yang Berhormat. Ini dibuat atas 
semangat bahawa kementerian sentiasa mengambil pandangan Yang Berhormat dan 
rakyat apabila kita melaksanakan sesuatu projek kerana matlamat projek adalah untuk 
menyelesaikan masalah dan bukan untuk menyusahkan rakyat. Kita berharap akan 
dapat bekerjasama supaya dalam kerjasama tersebut projek-projek dapat disiapkan 
mengikut jadual. 

Berhubung isu mendalamkan sungai Dungun yang dibangkitkan oleh Yang 
Berhormat Dungun, adalah dimaklumkan bahawa peruntukan sebanyak RM10 juta 
telah diperuntukkan untuk mendalamkan sungai tersebut dan ianya dijangka akan 
dilaksanakan dalam masa yang terdekat. Bagi menjawab pertanyaan Yang Berhormat 
Langkawi, kerja-kerja menaik taraf termasuk mendalam sungai Muara Perlis Untuk 
makluman Yang Berhormat, ini adalah dalam komponen projek lencongan banjir di 
bawah RTB Perlis yang akan dilaksanakan oleh JPS. 

Tuan Yang di-Pertua, itulah beberapa perkara saranan dan cadangan yang 
telah dibangkitkan oleh Yang Berhormat semasa perbahasan Rang Undang-undang 
Perbekalan 2010. Beberapa perkara yang tidak dijawab akan diambil kira oleh 
kementerian dan saya sekali lagi mengucapkan terima kasih kepada semua yang telah 
mengambil bahagian. Terima kasih. 

Tuan Yang di-Pertua: Terima kasih. Kementerian Pelancongan. 

 

4.24 ptg. 

Menteri Pelancongan [Dato Sri Dr. Ng Yen Yen]: Terima kasih Tuan Yang 
di-Pertua. Tuan Yang di-Pertua, pertamanya saya ingin mengucapkan setinggi-tinggi 
terima kasih kepada Ahli-ahli Yang Berhormat yang telah menyentuh perkara-perkara di 
bawah tanggungjawab Kementerian Pelancongan semasa perbahasan Bajet 2012 bagi 
penggal keempat Dewan Rakyat. Kementerian amat menghargai serta mengambil 
perhatian terhadap semua pandangan, saranan dan cadangan oleh Yang Berhormat 
Pengerang, Yang Berhormat Lenggong, Yang Berhormat Sri Aman, Yang Berhormat 
Jempol, Yang Berhormat Paya Besar, Yang Berhormat Mas Gading dan Yang 
Berhormat Bukit Katil sepanjang perbahasan kali ini. 

Sepanjang perbahasan Bajet 2012 ini, antara isu yang dibangkitkan oleh Ahli-
ahli Yang Berhormat adalah seperti strategi pembangunan di pulau-pulau pelancongan, 
pembangunan produk pelancongan, kursus pelancongan kepada pemandu teksi dan 
juga promosi pelancongan negara. Suka saya memaklumkan di Dewan yang mulia ini 
bahawa pembangunan produk pelancongan di negara ini terbahagi kepada tiga 
peringkat iaitu terutamanya; 

(i) di peringkat nasional oleh Kerajaan Pusat yang turut 
melibatkan Kementerian Kewangan dan Unit Perancangan 
Ekonomi, Jabatan Perdana Menteri; 

(ii) di peringkat negeri oleh kerajaan negeri; dan  

(iii) di peringkat daerah yang turut mempunyai peruntukan 
mereka sendiri. 



Dato' Seri Douglas Unggah Embas: Terima kasih kepada Yang Berhormat. Mengikut makluman yang kita dapati di kementerian, kita tidak ada memberi konsesi kepada mana-mana syarikat untuk mengeruk sungai seperti yang disebutkan oleh Yang Berhormat iaitu Kementerian Sumber Asli dan Alam Sekitar. Untuk makluman Dewan yang mulia ini, dunia telah pun menyaksikan banjir besar dan beberapa peristiwa ekstrem di beberapa buah negara seperti Thailand, Amerika Syarikat, Australia, China dan Pakistan. Malaysia juga berlaku banjir-banjir besar. Semua peristiwa ini telah dikaitkan dengan fenomena perubahan iklim. Bagi negara kita, kita telah merancang pelbagai program adaptasi khasnya program rancangan tambatan banjir. Berhubung dengan isu jajaran lencongan banjir di Kampung Jawa yang dibangkitkan oleh Yang Berhormat Sekijang. Untuk makluman Yang Berhormat, dua mesyuarat telah diadakan dan juga dihadiri oleh Yang Berhormat sendiri yang dipengerusikan oleh saya. Sukacita dimaklumkan bahawa JPS sedang mengenal pasti lencongan alternatif seperti yang dicadangkan oleh Yang Berhormat. Ini dibuat atas semangat bahawa kementerian sentiasa mengambil pandangan Yang Berhormat dan rakyat apabila kita melaksanakan sesuatu projek kerana matlamat projek adalah untuk menyelesaikan masalah dan bukan untuk menyusahkan rakyat. Kita berharap akan dapat bekerjasama supaya dalam kerjasama tersebut projek-projek dapat disiapkan mengikut jadual. Berhubung isu mendalamkan sungai Dungun yang dibangkitkan oleh Yang Berhormat Dungun, adalah dimaklumkan bahawa peruntukan sebanyak RM10 juta telah diperuntukkan untuk mendalamkan sungai tersebut dan ianya dijangka akan dilaksanakan dalam masa yang terdekat. Bagi menjawab pertanyaan Yang Berhormat Langkawi, kerja-kerja menaik taraf termasuk mendalam sungai Muara Perlis Untuk makluman Yang Berhormat, ini adalah dalam komponen projek lencongan banjir di bawah RTB Perlis yang akan dilaksanakan oleh JPS. Tuan Yang di-Pertua, itulah beberapa perkara saranan dan cadangan yang telah dibangkitkan oleh Yang Berhormat semasa perbahasan Rang Undang-undang Perbekalan 2010. Beberapa perkara yang tidak dijawab akan diambil kira oleh kementerian dan saya sekali lagi mengucapkan terima kasih kepada semua yang telah mengambil bahagian. Terima kasih. Tuan Yang di-Pertua: Terima kasih. Kementerian Pelancongan. 4.24 ptg. Menteri Pelancongan [Dato Sri Dr. Ng Yen Yen]: Terima kasih Tuan Yang di-Pertua. Tuan Yang di-Pertua, pertamanya saya ingin mengucapkan setinggi-tinggi terima kasih kepada Ahli-ahli Yang Berhormat yang telah menyentuh perkara-perkara di bawah tanggungjawab Kementerian Pelancongan semasa perbahasan Bajet 2012 bagi penggal keempat Dewan Rakyat. Kementerian amat menghargai serta mengambil perhatian terhadap semua pandangan, saranan dan cadangan oleh Yang Berhormat Pengerang, Yang Berhormat Lenggong, Yang Berhormat Sri Aman, Yang Berhormat Jempol, Yang Berhormat Paya Besar, Yang Berhormat Mas Gading dan Yang Berhormat Bukit Katil sepanjang perbahasan kali ini. Sepanjang perbahasan Bajet 2012 ini, antara isu yang dibangkitkan oleh Ahli- ahli Yang Berhormat adalah seperti strategi pembangunan di pulau-pulau pelancongan, pembangunan produk pelancongan, kursus pelancongan kepada pemandu teksi dan juga promosi pelancongan negara. Suka saya memaklumkan di Dewan yang mulia ini bahawa pembangunan produk pelancongan di negara ini terbahagi kepada tiga peringkat iaitu terutamanya; (i) di peringkat nasional oleh Kerajaan Pusat yang turut melibatkan Kementerian Kewangan dan Unit Perancangan Ekonomi, Jabatan Perdana Menteri; (ii) di peringkat negeri oleh kerajaan negeri; dan (iii) di peringkat daerah yang turut mempunyai peruntukan mereka sendiri.